Hy is ‘n slim karnallie, in die dag is hy heeltyd in of rondom Café BonBon waar hy dit love om te sosaliseer met die gaste en die aand slaap hy op die klavier. Hierdie klavier slapery is nou eers onlangs, hy het altyd bo in die magnolia boom geslaap. Maar jy het seker agter gekom sy stertvere is bietjie yl, so ons dink sy balans is bietjie af, of ons is seker in denial dat hy besig is om oud te word, want ons is baie lief vir hom.
Die aand toe ek klaar foto’s geneem het, het ek Hendrik agter sy oortjie gekrap tot sy ogies toe geval het. WHAT A TREAT!
Hendrik is baie koddig. Ek reken wel hy het ‘n effens gesplete persoonlikheid! Terwyl ons Bruilof geskiet het, het hy ons gaffer aangeval. Hy het my ook bevlieg en met daai haaknaels op sy agterpote ‘n 5cm sny op my onderarm gelos. Dit straks nadat ek hom bietjie gevryf het. Ek het nou nog die letsel.